**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΕΓΓΡΑΦΗ ΩΦΕΛΟΥΜΕΝΩΝ ΣΤΟ ΠΛΑΙΣΙΟ ΥΛΟΠΟΙΗΣΗΣ ΤΗΣ ΠΡΑΞΗΣ : «Σ.Υ.Δ. ΜΕ Ν.Υ.¨ΚΥΨΕΛΗ¨» ΜΕ ΚΩΔΙΚΟ ΟΠΣ (MIS) 6018625 ΣΤΟ ΠΡΟΓΡΑΜΜΑ «ΒΟΡΕΙΟ ΑΙΓΑΙΟ 2021 – 2027» ΣΤΗΝ ΠΡΟΤΕΡΑΙΟΤΗΤΑ 4Β «ΚΟΙΝΩΝΙΚΗ ΕΝΤΑΞΗ ΚΑΙ ΑΝΤΙΜΕΤΩΠΙΣΗ ΤΗΣ ΦΤΩΧΕΙΑΣ» ΠΟΥ ΣΥΓΧΡΗΜΑΤΟΔΟΤΕΙΤΑΙ ΑΠΟ ΤΟ ΕΥΡΩΠΑΪΚΟ ΚΟΙΝΩΝΙΚΟ ΤΑΜΕΙΟ**

Το Νομικό Πρόσωπο Ιδιωτικού Δικαίου μη κερδοσκοπικού χαρακτήρα με την επωνυμία : «Μικτό Κέντρο Διημέρευσης – Ημερήσιας Φροντίδας για Α.με.Α η ¨Κυψέλη¨» προσκαλεί τους ενδιαφερόμενους να υποβάλλουν αίτηση εισαγωγής στη Στέγη Υποστηριζόμενης Διαβίωσης (Σ.Υ.Δ.) από 08/07/2025 έως και 30 /07/2025.

H Σ.Υ.Δ. δυναμικότητας 6 (έξι) ατόμων βρίσκεται στη Λουτρόπολη Θερμής Λέσβου. Θα λειτουργεί χωρίς διακοπή, καθ΄ όλη τη διάρκεια του έτους, προσφέροντας υπηρεσίες σε άτομα με αναπηρία, τα οποία δεν μπορούν να διαβιώσουν αυτόνομα χωρίς κατάλληλη υποστήριξη και το οικογενειακό περιβάλλον αδυνατεί για οποιοδήποτε λόγο να υποστηρίξει την διαβίωσή τους.

Η Σ.Υ.Δ. στοχεύει :

* Στην παροχή συνδυαστικού υποστηρικτικού περιβάλλοντος που αίρει την κοινωνική περιθωριοποίηση και προωθεί την κοινωνική ένταξη.
* Στην προαγωγή της αυτονομίας και της ικανότητας αυτοφροντίδας μέσω της βελτίωσης της λειτουργικότητας, των ικανοτήτων και του δυναμικού τους.
* Στην ενίσχυση της αυτεπίγνωσης και της αντίληψης της πραγματικότητας.
* Στην βελτίωση των κοινωνικών δεξιοτήτων τους και στην καλλιέργεια ομαδικού πνεύματος.
* Στην ενθάρρυνση της κοινωνικής τους συμμετοχήςκαι της συμμετοχής τους σε δραστηριότητες ελεύθερου χρόνου.
* Στη διασφάλιση της ποιότητας ζωής των ενοίκων, σύμφωνα με τις ανάγκες και τις επιθυμίες κάθε ατόμου
* Στη μείωση του στίγματος και των διακρίσεων και στην παροχή υποστήριξης για την κοινωνικήένταξη.

Η αίτηση δύναται να υποβληθεί από τον ίδιο τον ενδιαφερόμενο ή το νόμιμο εκπρόσωπό του (δικαστικό συμπαραστάτη, επίτροπο ή ασκούντα την επιμέλειά του).

Τα στοιχεία που απαιτούνται στις αιτήσεις που θα υποβληθούν από τους ενδιαφερόμενους, οι ειδικότεροι όροι συμμετοχής στη Πράξη, η διαδικασία επιλογής των ωφελούμενων, ο τρόπος μοριοδότησης των αιτήσεων, οι παρεχόμενες υπηρεσίες της Δομής και κάθε άλλο απαραίτητο στοιχείο μπορούν να ζητηθούν από το Μικτό Κέντρο Διημέρευσης – Ημερήσιας Φροντίδας για Α.με.Α. η «Κυψέλη» τις εργάσιμες ημέρες και ώρες.

Παρακαλούμε, οι ενδιαφερόμενοι να επικοινωνήσουν και να προσέλθουν στο αρμόδιο γραφείο του «ΜΙΚΤΟΥ ΚΕΝΤΡΟΥ ΔΙΗΜΕΡΕΥΣΗΣ – ΗΜΕΡΗΣΙΑΣ ΦΡΟΝΤΙΔΑΣ ΓΙΑ Α.ΜΕ.Α. Η ¨ΚΥΨΕΛΗ¨», στην οδό Δικελή 4-Μυτιλήνη, από Δευτέρα ως Παρασκευή και ώρες 08:00 -16:00 προκειμένου να συμπληρώσουν την αίτησή τους και να καταθέσουν τα προβλεπόμενα δικαιολογητικά, με σκοπό να συμμετάσχουν στη διαδικασία επιλογής ωφελούμενων. Τηλέφωνο επικοινωνίας : 2251020022.

**Η ΠΡΟΕΔΡΟΣ ΤΟΥ Δ/Σ**

**ΑΛΑΤΕΡΟΥ ΒΑΓΙΑ**